ZAPISNIK
10. (desete) sjednice Vijeća Mjesnog odbora Sopot,
održane 22. ožujka 2022.

Sjednica se održava u prostoru mjesne samouprave u Sopotu, Ulica Viktora Kovačića 5, s početkom u 19:00 sati.
Nazočni članovi Vijeća: Ramona Antić, Robert Brukec, Mladen Devčić, Milivoj Đilas, Iver Gredelj-Kovačić, Danijel Ljuboja, Štefica Muhvić, Branka Rimac, Miroslav Tovarloža
Predsjednik Vijeća konstatira da je nazočno 9 članova od ukupno 9 članova Vijeća, što znači da Vijeće može pravovaljano odlučivati, te otvara nastavak sjednice.

USVAJANJE ZAPISNIKA
Vijeće Mjesnog odbora Sopot jednoglasno je usvojilo zapisnik s 9. (devete) sjednice.
Dopuna dnevnog reda točkama 10. Zahtjev za očitovanje Zrinjevca o maksimalnom obimu uređenja pješačkih staza za koji nije potrebna projektna dokumentacija – zaključak, donosi se i 11. Obrazloženje radne skupine za komunalne aktivnosti VGČ-a o uvrštavanju prioriteta komunalnih aktivnosti koje nisu u skladu s prijedlozima i zaključcima VMO Sopot – zaključak, donosi se
Vijeće bez rasprave i jednoglasno, utvrđuje dopunjeni

DNEVNI RED
1. Prijedlog utroška sredstava s pozicije Ostali nespomenuti rashodi poslovanja – zaključak, donosi se
2. Postavljanje Viktorija zdenaca – zaključak, donosi se
3. Izrada studije prometa u mirovanju za cijeli Sopot – zaključak, donosi se
4. Požurnica za izradu projektne dokumentacije prema prijedlogu prioriteta KA gradske četvrti Novi Zagreb–istok za 2022. – zaključak, donosi se
5. Obnova atomskog skloništa u Ostrogovićevoj ulici – zaključak, donosi se
6. Obnova nadstrešnice na autobusnim stajalištima i postavljanje displeja – zaključak, donosi se
7. Požurnica za sanaciju rupe u asfaltu u Ulici Viktora Kovačića kod kbr. 14 – zaključak, donosi se
8. Postavljanje koševa za otpatke u Sopotu – zaključak, donosi se
9. Požurnice za sve donesene zaključke vezano za parkiranje u naselju Sopot – zaključak, donosi se
10. Zahtjev za očitovanje Zrinjevca o maksimalnom obimu uređenja pješačkih staza za koji nije potrebna projektna dokumentacija – zaključak, donosi se
11. Obrazloženje radne skupine za komunalne aktivnosti VGČ-a o uvrštavanju prioriteta komunalnih aktivnosti koje nisu u skladu s prijedlozima i zaključcima VMO Sopot – zaključak, donosi se
12. Pitanja, prijedlozi i obavijesti

Ad. 1. Prijedlog utroška sredstava s pozicije Ostali nespomenuti rashodi poslovanja
Vijeće jednoglasno (9 “za”) donosi

ZAKLJUČAK
o prijedlogu utroška sredstava s pozicije ostali nespomenuti rashodi poslovanja
1. Vijeće Mjesnog odbora Sopot iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022. raspolaže sa 8.400,00 kn.

2. Vijeće Mjesnog odbora Sopot predlaže utrošak sredstava iz točke 1. ovog zaključka na sljedeći način:

1. Protokolarne potrebe (cvijeće/cvjetni aranžmani i svijeće/lampioni)
1.400,00 kn                   
2. Materijal neophodan za rad Vijeća (uredski materijal i sredstva za čišćenje)
6.000,00 kn
3. Promocija rada Vijeća (dan Mjesnog odbora)
1.000,00 kn
Ukupno: 8.400,00 kn
3. Ovaj zaključak biti će dostavljen Gradskom uredu za mjesnu samoupravu, civilnu zaštitu i sigurnost.


Ad. 2. Postavljanje Viktorija zdenaca
Vijeće jednoglasno (9 “za”) donosi

ZAKLJUČAK
o postavljanju Viktorijinih zdenaca
1. Vijeće Mjesnog odbora Sopot raspravljalo je o postavljanju Viktorijinih zdenaca u Sopotu.

2. Vijeće Mjesnog odbora Sopot predlaže postavljanje Viktorijinog zdenca na središnjem igralištu Krug (“Betonica”) između istočnog košarkaškog igrališta i dječjeg parka, te u parku za pse kod istočnog ulaza.

3. Ovaj zaključak dostavlja se Gradskoj četvrti Novi Zagreb-istok, Gradskom uredu za obnovu, izgradnju, prostorno uređenje, graditeljstvo, komunalne poslove i promet i Gradskom uredu za mjesnu samoupravu, civilnu zaštitu i sigurnost.

Ad. 3. Izrada studije prometa u mirovanju za cijeli Sopot
Vijeće jednoglasno (9 “za”) donosi

ZAKLJUČAK
o izradi studije prometa u mirovanju za cijeli Sopot
1. Vijeće Mjesnog odbora Sopot raspravljalo je o izradi studije prometa u mirovanju za cijeli Sopot.

2. Vijeće Mjesnog odbora Sopot predlaže izradu studije prometa u mirovanju za cijeli Sopot

3. Ovaj zaključak dostavlja se Gradskoj četvrti Novi Zagreb-istok, Gradskom uredu za  obnovu, izgradnju, prostorno uređenje, graditeljstvo, komunalne poslove i promet i Zagrebačkom Holdingu Podružnici Zagrebparking.

Ad. 4. Požurnica za izradu projektne dokumentacije prema prijedlogu prioriteta KA gradske četvrti Novi Zagreb–istok za 2022.
Vijeće jednoglasno (9 “za”) donosi

ZAKLJUČAK
o požurnici za izradu projektne dokumentacije prema prijedlogu prioriteta KA gradske četvrti Novi Zagreb–istok za 2022.
1. Vijeće Mjesnog odbora Sopot raspravljalo je o izradi projektne dokumentacije prema prijedlogu prioriteta KA gradske četvrti Novi Zagreb–istok za 2022.

2. Vijeće Mjesnog odbora Sopot traži požurnicu za izradu projektne dokumentacije za uređivanje staze Ulica Viktora Kovačića – Turinina ulica – Pičmanova ulica prema prijedlogu prioriteta KA gradske četvrti Novi Zagreb-istok za 2022.

3. Ovaj zaključak dostavlja se Gradskoj četvrti Novi Zagreb-istok i Zagrebački Holding Podružnica Zrinjevac.

Ad. 5. Obnova atomskog skloništa u Ostrogovićevoj ulici
S obzirom na trenutne okolnosti u Europi, Vijeće jednoglasno (9 “za”) donosi

ZAKLJUČAK
o obnovi atomskog skloništa u Ostrogovićevoj ulici
1. Vijeće Mjesnog odbora Sopot raspravljalo je obnovi atomskog skloništa u Ostrogovićevoj ulici.

2. Vijeće Mjesnog odbora Sopot traži obnovu atomskog skloništa u Ostrogovićevoj ulici.

3. Ovaj zaključak dostavlja se Gradskoj četvrti Novi Zagreb-istok, Gradskom uredu za Mjesnu samoupravu, civilnu zaštitu i sigurnost i Gradskom uredu za obrazovanje, sport i mlade.

Ad. 6. Obnova nadstrešnica na autobusnim stajalištima i postavljanje displeja
Vijeće jednoglasno (9 “za”) donosi

ZAKLJUČAK
o obnovi nadstrešnica na autobusnim stajalištima i postavljanju displeja
1. Vijeće Mjesnog odbora Sopot raspravljalo je o obnovi nadstrešnica na autobusnim stajalištima i postavljanju displeja.

2. Vijeće Mjesnog odbora predlaže obnovu nadstrešnica na sljedećim autobusnim stajalištima u Sopotu: Muzej suvremene umjetnosti, Sopot, Središće, Islandska, te postavljanje displej ploča gdje nedostaju.

3. Ovaj zaključak dostavlja se Gradskoj četvrti Novi Zagreb-istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad. 7. Požurnica za sanaciju rupe u asfaltu u Ulici Viktora Kovačića kod kbr. 14
Vijeće jednoglasno (9 “za”) donosi

ZAKLJUČAK
o požurnici za sanaciju rupe u asfaltu u Ulici Viktora Kovačića kod kbr. 14
1. Vijeće Mjesnog odbora Sopot raspravljalo je o sanaciji rupe u asfaltu u Ulici Viktora Kovačića kod kućnog broja 14.

2. Vijeće Mjesnog odbora Sopot traži požurnicu za sanaciju rupe u asfaltu u Ulici Viktora Kovačića kod kućnog broja 14.

3. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Zagrebačke ceste.

Ad. 8. Postavljanje koševa za otpatke u Sopotu
Vijeće jednoglasno (9 “za”) donosi

ZAKLJUČAK
o postavljanju koševa za otpatke u Sopotu
1. Vijeće Mjesnog odbora Sopot raspravljalo je o postavljanju koševa za otpatke u Sopotu.

2. Vijeće Mjesnog odbora Sopot predlaže postavljanje koševa za otpatke u Zemljakovoj ulici, kod stajališta autoškole Vatmar, te na ulazu u dvorište crkve, te u Šenovoj ulici, iza kućnog broja 10, kod stolova s klupama.

3. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Čistoća.

Ad. 9. Požurnice za sve donesene zaključke vezano za parkiranje u naselju Sopot
Vijeće jednoglasno (9 “za”) donosi

ZAKLJUČAK
o požurnicama za sve donesene zaključke vezano za parkiranje u naselju Sopot
1. Vijeće Mjesnog odbora Sopot raspravljalo je o parkiranju u naselju Sopot.

2. Vijeće Mjesnog odbora Sopot traži požurnicu za sljedeće zaključke:
· Zaključak o ukidanju naplate parkinga 4. Zone u Turninoj ulici kod Porezne uprave (3. sjednica, 12. kolovoz 2021.)
· Zaključak o iscrtavanju parkinga u Zemljakovoj ulici (4. sjednica, 22. rujna 2021.)
· Zaključak o projektnoj dokumentaciji parcela 840/1 za parking s drvoredima (6. sjednica, 22. studenog 2021.)
· Zaključak o izradi projektne dokumentacije za parking u ulici Potočnjakova/Erlichova (9. sjednica, 18. veljače 2022.)
· Zaključak o izradi studije mirovanja za cijeli Sopot (10. sjednica, 22. ožujka)

3. Ovaj zaključak dostavlja se Gradskoj četvrti Novi Zagreb-istok, Gradskom uredu za  obnovu, izgradnju, prostorno uređenje, graditeljstvo, komunalne poslove i promet i Zagrebačkom Holdingu Podružnici Zagrebparking.

Ad. 10. Zahtjev za očitovanje Zrinjevca o maksimalnom obimu uređenja pješačkih staza za koji nije potrebna projektna dokumentacija
Mladen Devčić dobiva riječ s obzirom da je predložio točku dnevnog reda. Ističe kako projektna dokumentacija do sada nije bila potrebna za asfaltiranje postojećih pješačkih staza, te se pita postoji li dokument koji sadrži kriterije o maksimalnom obimu uređenja pješačkih staza za koji nije potrebna projektna dokumentacija. Vijeće jednoglasno (9 “za”) donosi

ZAKLJUČAK
o zahtjevu za očitovanje Zrinjevca o maksimalnom obimu uređenja pješačkih staza za koji nije potrebna projektna dokumentacija
1. Vijeće Mjesnog odbora Sopot raspravljalo je o zahtjevu za očitovanje Zrinjevca o maksimalnom obimu uređenja pješačkih staza za koji nije potrebna projektna dokumentacija.

2. Vijeće Mjesnog odbora Sopot traži očitovanje Zrinjevca o maksimalnom obimu uređenja pješačkih staza za koji nije potrebna projektna dokumentacija.

3. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Zrinjevac.

Ad. 11. Obrazloženje radne skupine za komunalne aktivnosti VGČ-a o uvrštavanju prioriteta komunalnih aktivnosti koje nisu u skladu s prijedlozima i zaključcima VMO Sopot
Mladen Devčić dobiva riječ s obzirom da je predložio točku dnevnog reda. Traži obrazloženje kako se točka 37. o izradi projektne dokumenatacije za povezivanje svih ulaza u parku za pse uvrstila u Plan komunalnih aktivnosti VGČ-a Novi Zagreb-istok za 2022. s obzirom da nije u skladu s prijedlozima i zaključcima VMO Sopot. Predsjednik Vijeća smatra da je nepotrebno zamarati kolege iz gradske četvrti traženjem obrazloženja, s obzirom da je obrazloženje već dano. Vijeće jednoglasno (9 “za”) donosi

ZAKLJUČAK
o obrazloženju radne skupine za komunalne aktivnosti VGČ-a o uvrštavanju prioriteta komunalnih aktivnosti koje nisu u skladu s prijedlozima i zaključcima VMO Sopot
1. Vijeće Mjesnog odbora Sopot raspravljalo je o uvrštavanju prioriteta komunalnih aktivnosti koje nisu u skladu s prijedlozima i zaključcima VMO Sopot.

2. Vijeće Mjesnog odbora Sopot moli obrazloženje radne skupine za komunalne aktivnosti VGČ-a zašto se unatoč prijedlozima i zaključcima MO Sopot, uređenje kolnika u Zemljakovoj ulici navodi kao dio PKA iako se o toj točci raspravljalo u sklopu asfalterskog programa? 

3. Ovaj zaključak dostavlja se Gradskoj četvrti Novi Zagreb-istok.

Ad. 12. Pitanja, prijedlozi i obavijesti
Budući da nitko ne traži riječ, predsjednik zaključuje sjednicu u 20:15 sati.
Zapisnik napisala: Ramona Antić
KLASA: 024-08/22-003/661

